রাজীব কুমার ইস্যু কি আলোচনায় এল? সাংবাদিকদের প্রশ্নে ফের 'স্পিকটি নট' মমতা | Mamata Banerjee meets Amit Shah, remain silent on Rajeev Kumar - Bengali Oneindia\n8 min ago ‘আপনার সাহস কম নয়’, হিমাচলে গাঁজা চাষ প্রসঙ্গে উদ্ধব ঠাকরেকে তীব্রভাবে হামলা কঙ্গনার\n39 min ago অধর্মের ওপর ধর্মের বিজয়, অন্যায়ের উপর ন্যায়ের বিজয়! বিজয়াদশমীতে বার্তা দিলীপের\n58 min ago ফের নিম্নচাপের ভ্রুকুটি! উমা বিদায়ের দিনে উত্তর ও দক্ষিণবঙ্গের আবহাওয়ার রিপোর্টে কোন সতর্কবার্তা\n1 hr ago সুখবর! উৎসবের মরশুমে বেতন ফেরত পাবেন কর্মীরা, সঙ্গে বোনাস, সিদ্ধান্ত বহু সংস্থার\n| Published: September 19 2019, 15:26 [IST]\nকলকাতার প্রাক্তন পুলিশ কমিশনার তথা আইপিএস রাজীব কুমারকে এখনও খুঁজে পাওয়া যায়নি। তিনি আত্মগোপন করে রয়েছেন নাকি ছুটিতে রয়েছেন, তা নিয়ে রাজ্যজুড়ে জোর জল্পনা চলছে। রাজ্য প্রশাসনের বক্তব্য, ১৭ দিনের ছুটিতে রয়েছেন রাজীব কুমার। তবে কোথায় রয়েছেন তা জানা নেই। আর এই প্রসঙ্গেই সিবিআই ১৪ জনের নতুন দল গঠন করে রাজীব কুমারকে খোঁজার ও তদন্ত করার অভিযানে নেমেছে।\nশাহের সঙ্গে সাক্ষাৎ\nমুখ্যমন্ত্রী মমতা বন্দোপাধ্যায়কে এই নিয়ে প্রশ্ন করলে তিনি সরাসরি এড়িয়ে গিয়েছেন। রাজ্যের প্রশাসনিক প্রধান হিসেবে বিভিন্ন বিষয়ে আলোচনার জন্য প্রধানমন্ত্রী নরেন্দ্র মোদীর সঙ্গে তিনি সাক্ষাৎ করেছেন। এদিন সাক্ষাৎ করেছেন কেন্দ্রীয় স্বরাষ্ট্রমন্ত্রী অমিত শাহের সঙ্গে।\nএনআরসি নিয়ে আলোচনা\nএনআরসি থেকে শুরু করে বাংলার নাম বদল, নানা প্রসঙ্গে আলোচনা হয়েছে বলে জানিয়েছেন মুখ্যমন্ত্রী মমতা। তবে সিবিআই, সারদা মামলা অথবা রাজীব কুমার এই প্রসঙ্গগুলি তিনি এড়িয়ে গিয়েছেন। তার সঙ্গে স্বরাষ্ট্রমন্ত্রী অথবা প্রধানমন্ত্রীর কোনও আলোচনা হয়েছে কিনা সেই প্রশ্ন হয় তিনি এড়িয়ে গিয়েছেন অথবা ক্ষিপ্ত হয়ে জবাব দিয়েছেন।\nঅর্থাৎ রাজীব কুমার ইস্যুতে মুখ্যমন্ত্রী মমতা বন্দ্যোপাধ্যায় দূরত্ব বজায় রেখে চলছেন। যদিও বিজেপি এই ইস্যুতে বারবার তৃণমূল নেত্রী মমতা বন্দ্যোপাধ্যায়কে আক্রমণের নিশানা করেছে। কারণ কয়েকমাস আগে এই রাজীব কুমারকে জেরা করতে সিবিআই যখন কলকাতায় তার বাসভবনে গিয়েছিল, সেইসময় পথ আটকে দাঁড়িয়ে ছিলেন মুখ্যমন্ত্রী মমতা বন্দ্যোপাধ্যায়। তিনি রাতভর ধরনা করে কেন্দ্রের বিরুদ্ধে ক্ষোভ উগরে দিয়েছিলেন। অথচ এখন তিনি রাজীব কুমার প্রসঙ্গ এড়িয়ে যাচ্ছেন। যা অবশ্যই তাৎপর্যপূর্ণ বলে মনে করা হচ্ছে।\nঅমিত শাহের সঙ্গে সাক্ষাৎ মমতার, রাজীব কুমার ইস্যুতে মুখ খুললেন না মমতা\n[ রাজীব কুমারের ফোন নম্বরের খোঁজ শুরু সিবিআই-এর! তল্লাশিতে দাপুটে অফিসাররা ]\n[মনে পড়েছে রাজীব কুমারের মুখ, মুখ্যমন্ত্রী ছিঃ! অমিত শাহের সঙ্গে সাক্ষাৎকার নিয়ে বললেন সুজন]\nmamata banerjee amit shah rajeev kumar cbi মমতা বন্দ্যোপাধ্যায় অমিত শাহ রাজীব কুমার সিবিআই\nMamata Banerjee meets Amit Shah, remain silent on Rajeev Kumar\nStory first published: Thursday, September 19, 2019, 15:26 [IST]


৭১-এর যুদ্ধে পাকিস্তানকে পর্যুদস্ত করার স্মৃতি নিয়ে উদযাপিত ভারতীয় নৌসেনা দিবস| Indian Navy Day 2020: When and Why Is it Celebrated – News18 Bangla\n১৯৭১ সালের যুদ্ধে পাকিস্তানকে পর্যুদস্ত করার স্মৃতি নিয়ে উদযাপিত হচ্ছে ভারতীয় নৌসেনা দিবস\n৪ ডিসেম্বর। প্রতি বছর এই বিশেষ দিনটিতে পালিত হয় ভারতীয় নৌসেনা দিবস\nLast Updated : December 04, 2020, 13:53 IST\n#নয়াদিল্লি: ৪ ডিসেম্বর। প্রতি বছর এই বিশেষ দিনটিতে পালিত হয় ভারতীয় নৌসেনা দিবস। কিন্তু কেন এই দিনটিকে বেছে নেওয়া হয়েছে? নেপথ্যে রয়েছে কোন ইতিহাস?\nআসলে ৪ ডিসেম্বর দিনটি ভারতীয় নৌসেনার এক গর্বের মুহূর্তের সাক্ষী। যার ইতিহাস লুকিয়ে রয়েছে আজ থেকে প্রায় পাঁচ দশক আগে। ১৯৭১ সাল। ভারত-পাকিস্তান যুদ্ধ (India Pakistan War) তখন ভয়াবহ আকার ধারণ করেছে। এই পরিস্থিতিতে ৪ ডিসেম্বর ও ৫ ডিসেম্বর মধ্যরাতে করাচি (Karachi) বন্দরে একটি নৌ-হামলা চালিয়েছিল ভারত। সেই অভিযানের নাম ছিল অপারেশন ট্রাইডেন্ট (Operation Trident)। সে দিন ভারতীয় নৌসেনার আক্রমণে পিএনএস খাইবার, পিএনএস ঢাকা-সহ ( PNS Dacca) পাকিস্তানের চারটি জাহাজ ডুবে গিয়েছিল। শত্রু দেশের প্রায় ৫০০ জন সেনার মৃত্যুও হয়েছিল। আর পাকিস্তানের বিরুদ্ধে বিজয়পতাকা উড়িয়েছিল ভারত। নৌসেনার এই সাফল্যকে উদযাপন করতেই প্রতি বছর ৪ ডিসেম্বর পালিত হয় ভারতীয় নৌসেনা দিবস। উল্লেখ্য, এই অভিযানে প্রথমবার একটি অ্যান্টিশিপ মিসাইলও ব্যবহার করা হয়েছিল।\nবলা বাহুল্য, অপারেশন ট্রাইডেন্টের তিন দিন পর অপারেশন পাইথন (Operation Python) চলেছিল। তবে দু'টি অভিযানেই পাকিস্তানকে কড়া জবাব দিয়েছিলেন ভারতীয় সেনারা।\nকী কী হয় এই বিশেষ দিনে?\nনৌসেনা দিবসে (Navy Day) সাধারণত একাধিক অনুষ্ঠানের আয়োজন করেন দেশের নৌসেনারা। বিভিন্ন ধরনের জনহিতকর কার্যকলাপের মাধ্যমে দেশের নাগরিকদের মধ্যে আরও বেশি করে সচেতনতা বাড়িয়ে তোলা হয়। নানা ইভেন্টের মাধ্যমে সাধারণ মানুষকে উৎসাহিত করার পাশাপাশি দেশপ্রেমে উজ্জীবিত করা হয়। এই বিশেষ দিনটিতে অনেক নৌসেনা আধিকারিককে সম্মানিত করা হয়। তাঁদের বীরত্ব ও সাহসিকতাকে মেডেল দিয়ে সম্মান জানানো হয়।\nতবে এ বার পরিস্থিতি ভিন্ন। করোনা-আবহে বদলেছে অনুষ্ঠান আয়োজনের ধরন ও পরিকল্পনা। সামাজিক দূরত্ব ও সংক্রমণের জাঁতাকলে পড়ে আপাতত ভার্চুয়ালি সম্পন্ন হচ্ছে সব কিছু। তবে উদযাপনে কোনও খামতি নেই। রয়েছে একাধিক আকর্ষণীয় ভার্চুয়াল ইভেন্ট। থাকছে আইএনএস বিক্রমাদিত্যের (INS Vikramaditya) ৩৬০ ডিগ্রি ভার্চুয়াল রিয়েলিটি ট্যুর। এ ক্ষেত্রে স্মার্টফোনের মাধ্যমে আইএনএস বিক্রমাদিত্যের একাধিক এলাকার খুঁটিনাটি পরিদর্শন করতে পারবেন সাধারণ মানুষ। আইএনএস বিক্রমাদিত্যের পাশাপাশি নৌসেনার আরও নানা নিদর্শনের ভার্চুয়াল ভ্রমণ চলবে। যুদ্ধজাহাজগুলিকে বিশদে জানতে পারবেন দেশের মানুষ। এ ক্ষেত্রে সমস্ত বিষয়ের বর্ণনা দেবেন দায়িত্বপ্রাপ্ত নৌসেনা আধিকারিকরা।\nএ বারের থিম: ভারতীয় নৌসেনা দেশসেবায় সর্বদা প্রস্তুত । আর সেই বিষয়ের মাথায় রেখে এ বারের নৌ সেনা দিবসের থিম- Indian Navy Combat Ready, Credible & Cohesive।\nFirst published: December 04, 2020, 13:53 IST


ময়মনসিংহে বিসিএসের কর্মশালা উদ্বোধন করলেন ইঞ্জি. সুব্রত সরকার - TechJano\nআইসিটি ব্যবসার উন্নয়ন এবং ব্যবসায়ীদের দক্ষতা বাড়াতে যৌথভাবে প্রশিক্ষণের আয়োজন করেছে আইটি বিজনেস প্রমোশন কাউন্সিল(আইবিপিসি) ও বাংলাদেশ কম্পিউটার সমিতি(বিসিএস)। এরই অংশ হিসেবে শনিবার ময়মনসিংহের সি.কে. রোডের দরবার সারিন্দা হলে ‘হাউ টু ডেভেলপ ইউর বিজনেস প্ল্যান’ শীর্ষক দিনব্যাপি প্রশিক্ষণ কর্মশালা অনুষ্ঠিত হয়েছে।\nআজ সকাল ১০ টায় প্রশিক্ষণ কর্মসূচী উদ্বোধন করেন বাংলাদেশ কম্পিউটার সমিতির সভাপতি ইঞ্জি. সুব্রত সরকার। এসময় সহ-সভাপতি ইউসুফ আলী শামীম, মহাসচিব মোশারফ হোসেন সুমন, কোষাধ্যক্ষ মো. জাবেদুর রহমান শাহীন, পরিচালক শাহিদ-উল-মুনির, পরিচালক মোহাম্মদ মোস্তাফিজুর রহমান তুহিন, বিসিএস ময়মনসিংহ শাখার চেয়ারম্যান সাওকাত সারোয়ার হোসেন এবং আইবিপিসির প্রোগ্রাম অ্যাসিস্ট্যান্ট মোহাম্মদ ফয়সাল খান উপস্থিত ছিলেন।\nবিসিএস সভাপতি ইঞ্জি. সুব্রত সরকার বলেন, প্রতিটি কাজের জন্য সুনির্দিষ্ট পরিকল্পনা দরকার। আইসিটি পণ্যের ব্যবসা করতে হলে প্রোডাক্ট সম্পর্কে পরিপূর্ণ ধারণা থাকতে হবে। পরিকল্পনা মাফিক ব্যবসার করা গেলে সফলতা নিশ্চিত। দক্ষতা এবং অভিজ্ঞতা বাড়াতে এই প্রশিক্ষণ কর্মসূচী গুরুত্বপূর্ণ ভূমিকা রাখবে। সারাদেশ ব্যাপী প্রযুক্তি ব্যবসায়ীদের ক্ষেত্রকে আরো বেগবান করতে ধারাবাহিকভাবে এই ধরণের প্রশিক্ষণ কর্মসূচীর আয়োজন করা হবে।\nবিসিএস মহাসচিব মোশারফ হোসেন সুমন বলেন, আইসিটি খাতে ব্যবসায়ীদের জন্য ‘হাউ টু ডেভেলপ ইউর বিজনেস প্ল্যান’ একটি গুরুত্বপূর্ণ প্রশিক্ষণ। এই প্রশিক্ষণ থেকে ব্যবসায়ী বা উদ্যোক্তারা ব্যবসাকে সফল করার জন্য অনুপ্রেরণা এবং সঠিক দিক নির্দেশনা পাবেন। ভবিষ্যতে আইসিটি ব্যবসা খাতকে সমৃদ্ধ করতে এই ধরনের কর্মসূচী গুরুত্বপূর্ণ ভূমিকা রাখবে।\nপ্রশিক্ষণ কর্মসূচী পরিচালনা করেন ঢাকা বিশ্ববিদ্যালয়ের মার্কেটিং বিভাগের শিক্ষক আবদুল্লাহ আল মামুন। প্রশিক্ষণ কর্মসূচীতে বাংলাদেশ কম্পিউটার সমিতির ময়মনসিংহ শাখার সদস্য প্রতিষ্ঠানের কর্মকর্তারা অংশগ্রহণ করেন। দিনশেষে অংশগ্রহণকারীদের সনদ প্রদান করা হয়।\nপ্রসঙ্গত, ১৯ এপ্রিল, বৃহস্পতিবার বিসিএস এবং আইবিপিসি এর উদ্যোগে রাজশাহী শাখায় একই প্রশিক্ষণ কর্মশালা অনুষ্ঠিত হয়।\nভ্যালেন্টাইন্স ডে-তে দারুণ ছাড়ে আইফোন!


How To Install Theme Backup To Your WordPress Site\nHome » Docs » How To Install Theme Backup To Your WordPress Site\nপ্রোডাক্ট আপলোড গাইড\nযেভাবে প্রোডাক্ট আপলোড করবেন।\nথিম অপশন পরিবর্তন\nHow To Change Website Name And Logo\nসবার প্রথমে আপনার হোস্টিং এর Maximum upload file size চেক করে নিবেন। সেটা যেন অবশ্যই আপনাকে দেওয়া ব্যাকআপ ফাইলের থেকে বেশি হয়। চেক করার জন্য ওয়ার্ডপ্রেস ড্যাশবোর্ড মেনু থেকে Media তে ক্লিক করে Add New তে ক্লিক করবেন। সেখানে স্ক্রিনশটের মত দেখতে পাবেন Maximum upload file size. ফাইলে সাইজ কম থাকলে আপনার হোস্টীং প্রভাইডারের সাথে কথা বলবেন, ওরা বাড়ায় দিবে।\nএবার ব্যাকআপ ইম্পোর্ট করার জন্য All-in-One WP Migration প্লাগিনটি ইন্সটল করতে হবে। এর জন্য ড্যাশবোর্ড মেনু থেকে Plugins এ গিয়ে Add New এ ক্লিক করে all in one wp migration লিখে সার্চ করলেই প্লাগিনটি পাওয়া যাবে।\nএবার Install Now এ ক্লিক করে একটু অপেক্ষা করেন, ইন্সটল হয়ে গেলে Activate এ ক্লিক করে একটিভ করে দিবেন।\nএবার ড্যাশবোর্ড মেনুতে নতুন এড হওয়া All in one WP Migration এ ক্লিক করে Import এ ক্লিক করুন।\nএরপর IMPORT FROM এ ক্লিক করে file ফাইলে ক্লিক করে আপনাকে দেওয়া ব্যাকআপ ফাইলটা সিলেক্ট করে দিবেন।\nএখন ফাইলটি আপলোড হতে থাকবে। 100% হওয়া পর্যন্ত অপেক্ষা করবেন।\nআপলোড 100% হয়ে গেলে ইম্পোর্টের জন্য ফাইনাল পারমিশন এর জন্য Proceed এ ক্লিক করবেন।\nProceed এ ক্লিক করার পর কিছুক্ষণ অপেক্ষা করবেন, ইম্পোর্ট শেষ শেষ হলে FINISH বাটন দেখতে পাবেন। এটাই ক্লিক করলেই আপনার ইম্পোর্টের কাজ শেষ।\nএবার আপনার সাইট রিলোড দিলে দেখবেন আপনি আমাদের থেকে যে ডিজাইনের সাইট কিনিছিলেন সেটা আপনার সাইটে মাইগ্রেট হয়ে গেছে।\nএবার আপনার এডমিন ড্যাশবোর্ড রিলোড দিবেন, আবার লগইন করতে বলবে। এবার আপনার আগের ইউজারনেম আর পাসওয়ার্ড দিয়ে লগইন করার চেষ্টা করলে ইনকারেক্ট দেখাবে। কারণ আপনার আগের সব ডাটা আমাদের থেকে নেওয়া ডাটা দিয়ে রিপ্লেস হয়ে গেছে। এখন এই ইউজারনেম আর পাসওয়ার্ড দিয়ে লগইন করবেন।\nএবার আপনার সাইটের ভবিষ্যৎ সিকিউরিটির জন্য আপনার নিজের ইচ্ছা মত একটা ইউজারনেম পাসওয়ার্ড দিয়ে একটি ইউজার করে নিবেন। আর আগের সব ইউজার ডিলেট করে দিবেন, কারণ ইম্পোর্টের পর লগইনের জন্য আমাদের সব ডিজাইন টেমপ্লেটের জন্য একই। ড্যাশবোর্ড মেনু থেকে Users এ গিয়ে Add New এ ক্লিক করে ইউজার এড করবেন।\nএবার আপনার ইচ্ছামত Username, Email, password দিবেন। Role এ অবশ্যই Administrator সিলেক্ট করে দিবেন, তারপর Add New User এ ক্লিক করলেই ইউজার এড করা শেষ।\nআবার Users গেলে সব ইউজার দেখতে পাবেন, সেখান থেকে আপনার এড করা ইউজার বাদে বাকি সব ইউজার ডিলেট করে দিবেন। ইউজারের উপর মাউস রাখলেই Delete অপশন দেখতে পাবেন। ডিলেতে ক্লিক করলে একটি ওয়ার্নিং দিবে সেখানে Attribute all content to সিলেক্ট করে দিয়ে পাশের লিস্ট থেকে আপনার এড করা ইউজার সিলেক্ট করে দিয়ে Confirm Deletion এ ক্লিক করলেই ইউজার ডিলেট এর কাজ শেষ, একই ভাবে অন্য ইউজারটাও ডিলেট দিবেন।\n© Copyright 2021 - All rights reserved. - YappoBD


Apple: iPhone প্রেমীদের জন্য সুখবর এই দীপাবলিতে অ্যাপলের ধামাকা অফার iPhone 12 এবং iPhone 12 মিনিতে | Buy iPhone 12 or iPhone 12 Mini and get free airpods exciting offer is going to start by apple\nApple: iPhone প্রেমীদের জন্য সুখবর এই দীপাবলিতে অ্যাপলের ধামাকা অফার iPhone 12 এবং iPhone 12 মিনিতে\nএই উৎসবে ফোন কিনলেই ফ্রি গিফট। এবার দীপাবলিতে iPhone কিনলে ঘরে আসবে ফ্রি এয়ারপডস। তবে অফারটি কেবল পাওয়া যাবে iPhone 12 এবং iPhone 12 Mini- তে।\nKolkata, First Published Oct 2, 2021, 6:43 PM IST\nসামনেই একের পর এক উৎসব। প্রথমে দূর্গাপোজ তারপর কালীপুজো। এই উৎসবের মরশুমে iPhone কিনবেন ভাবছেন? সঙ্গে যদি আসে ফ্রি এয়ারপডস তাহলে মন্দ হয় না তাই না? এবার দীপাবলিতে iPhone 12 এবং iPhone 12 মিনি ফোন কিনলে পাওয়া যাবে এই ধামাকা অফার। অ্যামাজন, ফ্লিপকার্ট তাঁদের পুজোর অফার ঘোষণা করার আগেই ঘোষণা করা হয় অ্যাপল ফোনের এই দুর্দান্ত অফার। তবে এই অফারটির সুবিধা একমাত্ৰ পাওয়া যাবে অ্যাপল স্টোরেই।\nসম্প্রতি লঞ্চ হয়েছে আইফোনের নতুন সিরিজ iPhone 13 এবং তারপরই iPhone 12 এবং iPhone 12 মিনি সিরিজ দুটির দাম নতুন করে আপডেট করেছে সংস্থা। নতুন দাম অনুসারে iPhone 12 মিনি ফোনটি পাওয়া যাবে নূন্যতম ৫৯,৯০০ টাকায় এবং iPhone 12 ফোনটি পাওয়া যাবে নূন্যতম ৬৫,৯০০ টাকায়। তবে এক্ষত্রে ফোনের দামে কোনোরকম ছাড় দেওয়া হচ্ছে না। সেই জায়গায় ক্রেতাদের ফ্রি এয়ারপডস দেওয়ার সিদ্ধান্ত নিয়েছে সংস্থা। অ্যাপলের তরফে জানানো হয়েছে এয়ারপড বাছাই করার ক্ষেত্রে তারা সম্পূর্ণ স্বাধীনতা দিয়েছেন ক্রেতাদের। অর্থাৎ এক্ষেত্রে ক্রেতারা তাঁদের পছন্দ মতো যে কোনো এয়ারপড বেছে নিতে পারেন।\nওয়্যারলেস চার্জিং কেস ছাড়া এয়ারপডগুলির দাম 14,900 টাকা এবং ওয়্যারলেস চার্জিং কেস এয়ারপডগুলির দাম 18,900 টাকা। অন্যদিকে এয়ারপডস প্রো এর দাম 24,900 টাকা। অ্যাপলের পক্ষ থেকে জানানো হয়েছে যে ফাইনাল বিলের উপর ভিত্তি করে তারা সম্পূর্ণ বা আংশিক চারের সিদ্ধান্ত নেবেন।\nআরও পড়ুন- Bhawanipur ByPolls: এবার ভবানীপুরের ভোট গণনাতেও জারি হল ১৪৪ ধারা অশান্তি এড়াতে তৎপর প্রশাসন\nগত মরশুমে প্রায় এই একই ধরণের একটি প্রচার চালিয়েছিল সংস্থা, এবং সেইসময় ভারতীয় বাজারে দুর্দান্ত সাড়া ফেলেছিল সেই প্রচারটি। অল্প সময়ের মধ্যেই সরবরাহ বন্ধ করে দিতে বাধ্য হয়েছিল সংস্থা। এবার সেই সাফল্যের কথা মাথায় রেখেই আবার ও এই নয়া প্রচার শুরু করেছে অ্যাপল এবং এই বছর ও এই প্রচার থেকে একই ধরণের সাড়া পাওয়ার আশা করছে সংস্থা। নভেম্বর মাস পর্যন্ত এই অফারটি বৈধ থাকবে বলে জানিয়েছে অ্যাপল। উল্লেখ্য, পুরোনো ডিভাইসগুলির ক্ষেত্রে বদলাচ্ছে কোনো নিয়ম। অ্যাপলের পুরোনো মডেলগুলির ক্ষেত্রে ছাড়ের যে ধরণের সুযোগ সুবিধা গ্ৰাহকদের আগে দেওয়া হচ্ছিল সেগুলি একইরকমভাবে বহাল থাকবে বলে ও জানিয়েছে সংস্থা।\nLast Updated Oct 2, 2021, 6:46 PM IST


কোলন বসবে সেঁটে, ফাঁক রেখে নয় – Dr. Mohammed Amin\nকোলন বসবে সেঁটে, ফাঁক রেখে নয়\nকোলন, বাক্যে পূর্বের শব্দের সঙ্গে সেঁটে বসবে না কি জুড়ে বসবে? এ বিষয়ে একটি নির্দিষ্ট নিয়ম আছে। ওই নিয়মটি বাক্যের সৌন্দর্য বিধানের জন্য রচিত। শুবাচি জনাব লিটন হোসেন (Liton Hossain) শুবাচ গোষ্ঠীতে দেওয়া একটি যযাতিতে (পোস্ট) লিখেছেন, “এই গ্রুপে সবাই যে ভুলটি করেন…কোলোন (:) শব্দের সঙ্গে জুড়ে দেন।খেয়াল করুন—\nনাম : মো. লিটন হোসেন।\nযতি-চিহ্নটির আগে ও পরে স্পেস রয়েছে।”\nজনাব লিটন হোসেন তাঁর লেখায় বলতে চেয়েছেন—শুবাচ গোষ্ঠীর সবাই বাক্যে কোথায় কোলন বসবে তা জানেন না।আমি জনি না, তিনি (জনাব লিটন হোসেন) কেন এমন ঢালাও একটা মন্তব্য করে বসলেন। কোনো সূত্র না দিয়ে কেবল নিজের লেখা একটি উদাহরণ দিয়ে “এই গ্রুপে সবাই যে ভুলটি করেন…কোলোন (:) শব্দের সঙ্গে জুড়ে দেন ”— এমন মন্তব্য করা আদৌ উচিত হয়নি। শুবাচে এ পর্যন্ত এমন লজ্জাকর মন্তব্য কেউ করেননি।\nকোলন যতিচিহ্নের অন্তর্ভুক্ত একটি চিহ্ন। বাক্যে যতিচিহ্ন ব্যবহারের কিছু নিয়ম আছে। ওই নিয়মানুযায়ীই যতিচিহ্ন ব্যবহার করা বিধেয়। স্মৃতি প্রতারণা না-করলে আমি কোলনকে শব্দের সঙ্গে সেঁটে বসাই, ভুল হলে অন্য কথা। এটাই নিয়ম। আমি চাই না, পঙ্‌ক্তি শেষে আমার কোলনটি করোনাভাইরাসে (‘করোনা ভাইরাস’ নয়) আক্রান্ত রোগির মতো পরের পঙ্‌ক্তিতে গিয়ে একাকিত্বের যন্ত্রণায় ছটফট করুক। দেখুন (এক নম্বর ছবি) কোলনকে ফাঁক রেখে লেখায় পঙ্‌ক্তি শেষে কী অবস্থা হয়েছে বাক্যের এবং বেচারা কোলনের। প্রসঙ্গত, সরকারি কাজে প্রমিত বাংলা ব্যবহারের নিয়ম পুস্তিকায় কোলনের আগে ও পরে একটি স্পেস দেওয়ার যে নির্দেশনা রয়েছে তা বাংলা একাডেমির সঙ্গে সাংঘর্ষিক। যদিও বাংলা একাডেমির বিভিন্ন গ্রন্থে কোলোনের প্রয়োগ বিষয়ে ভিন্নতা দেখা যায়।\nকোনো একটি বাক্যের শেষ পদটি লেখা সম্পন্ন হওয়ার পর কেউ ‘কী-বোর্ড’-এর স্পেস-বার চেপে ফাঁক সৃষ্টি করে দাঁড়ি দেয় না। কমা, সেমিকোলন প্রভৃতির ক্ষেত্রেও এটি প্রযোজ্য। এ প্রসঙ্গে শুবাচি কমল মিস্ত্রির (Kamalesh Mistry) একটি তথ্য প্রণিধানযোগ্য। তিনি বলেছেন, “কোলন পূর্বের শব্দের সঙ্গে সেঁটে বসে “তিষ্ঠ ক্ষণকাল” ও “বাংলা লেখক ও সম্পাদকের অভিধান” বই দুটিতে এমনটাই পাই।” (ছবিতে দেখুন)।\nঅতএব, অন্যান্য যতিচিহ্নের মতো কোলনকে পূর্ববর্তী শব্দের সঙ্গে সেঁটে বসান। তাকে দুই শব্দের মাঝখানে একা রাখা বাক্যের জন্য নিরাপদ নয়। পঙ্‌ক্তির শেষে কোলন যদি আপনার পঙ্‌ক্তি ছেড়ে অন্যের পঙ্‌ক্তিতে চলে যায়, তাহলে তা কেমন লজ্জার হবে ভেবে দেখুন। এ বিষয়ে আরও জানার জন্য দেখতে পারেন: ব্যাবহারিক প্রমিত বাংলা বানান সমগ্র, ড. মোহাম্মদ আমীন, পাঞ্জেরী পাবলিকেশন্স লি.। দেখতে পারেন All Link সংযোগ।\nনতুন শব্দ: অক্সফোর্ডের নতুন শব্দ Ze (জি); I like zer very much.\nসন্ধি: বাংলা সন্ধি; উচ্চারণ, বানান, বর্ণ ঘোষ অঘোষ ধ্বনিগত বিচ্যুতি\nThis Month : 23754\nThis Year : 264122


অ আ আবীর আকাশ | প্রকাশ: ৪ জুন, ২০২১, ৭:২৬ পিএম\nরোজিনা ইসলাম অত্যন্ত মেধাবী বিচক্ষণ ও অনুসন্ধানী মনমানসিকতা সম্পন্ন সংবাদকর্মী। যতদূর তার অনুসন্ধানমূলক সংবাদ পড়েছি, তাতে কিছুতেই চৌর্যবৃত্তি বা গুপ্তচর মনে হয়নি। আর নথি সরিয়ে ফেলার মতো যে ন্যাক্কারজনক ঘটনার সৃষ্টি করেছে স্বাস্থ্য মন্ত্রণালয় তা কোনোভাবেই মনে হয় না যে রোজিনা ইসলাম তা করতে পারে। স্বাস্থ্য মন্ত্রণালয় নিজেইতো দুর্নীতির আখড়ায় পরিণত হয়েছে। মন্ত্রণালয়ের মন্ত্রী, সচিব, অতিরিক্ত সচিব, সহসচিব, উপসচিব, কর্মকর্তা, কর্মচারিদের দুর্নীতি ও অনিয়মের সংবাদ করেছিলো রোজিনা।\nস্বাস্থ্য মন্ত্রণালয়ের ৪টি ওয়েবসাইট করতে ১০ কোটি ৫০ লাখ টাকা, পাঁচটি কম্পিউটার সফটওয়্যার তৈরি করতে ৫৫ কোটি টাকা খরচ দেখানো হয়েছে। যা পৃথিবীর ইতিহাসে সর্ব ব্যয়বহুল। শুধু তাই নয়, স্বাস্থ্য মন্ত্রণালয়ের কেরানির স্ত্রীর অ্যাকাউন্টে রয়েছে দেড় হাজার কোটি টাকা। একটা পাউরুটির দাম বারোশো টাকা, ১ পিচ কলার দাম আড়াই হাজার টাকা পর্যন্ত দেখিয়ে হাজার হাজার কোটি টাকা হাতিয়ে নেয়া হয়েছে। স্বাস্থ্যমন্ত্রী জাহিদ মালেক এ মন্ত্রণালয়ে আসার পর থেকেই অনিয়ম আর দুর্নীতিতে ভরে উঠেছে স্বাস্থ্য বিভাগ। যদি কেরানির স্ত্রীর একাউন্টে দেড় হাজার কোটি টাকা থাকে তাহলে অন্য সব কর্মকর্তা-কর্মচারী সচিব ও মন্ত্রী নিজে কত হাজার কোটি টাকার মালিক হয়েছেন?\nরোজিনা ইসলামের অনুসন্ধানী প্রতিবেদনে উঠে এসেছে এরকম গা শিউরে উঠার মত অনিয়ম আর দুর্নীতির খ-চিত্র। বৃহত্তর দূর্নীতি-অনিয়ম ঘুষ ও নিয়োগ বাণিজ্যের কথাতো অত্যন্ত গোপনীয়তার সাথে সেরে ফেলা হয়।\nসরকারি আইন ও বিধি না মেনে কেন্দ্রীয় ঔষধাগার (সিএমএসডি) গত বছর প্রায় ৩৫০ কোটি টাকার চিকিৎসা সরঞ্জাম ও সুরক্ষা সামগ্রী কিনেছিলো। যেসব প্রতিষ্ঠান এসব সরবরাহ করেছে তাদের সাথে অনেক ক্ষেত্রে চুক্তি পর্যন্ত ছিলো না। কেনাকাটায় পণ্যের মান নিশ্চিত করার বিষয়টিও ভাবা হয়নি। শুধু তাই নয়, ন্যায্য দাম নিশ্চিত করতে সরবরাহকারী প্রতিষ্ঠানের সাথে দরকষাকষির ব্যবস্থাও ছিলো না। আবার চাহিদা অনুযায়ী পণ্য সরবরাহ করেছিলো কিনা তাও নিশ্চিত হওয়া যায়নি। করোনা মহামারীর প্রথম ঢেউয়ে গতবছর জুনের আগে এসব পণ্য জরুরী ভিত্তিতে কেনাকাটা হয়েছিলো।\nক্রয়কৃত পণ্য নিয়ে পরবর্তীতে আবার সংবাদ শিরোনাম হয়েছিলো-'পড়ে আছে জীবন রক্ষাকারী সামগ্রী'। করোনার সময় এসব সামগ্রী জরুরী ভিত্তিতে কেনাকাটা করলেও তা অনিয়ম ও দুর্নীতির সঙ্গে থাকায় সঠিক সময়ে, সঠিক উপায়ে সরবরাহ করা যায়নি। এডিবি ও বিশ্বব্যাংক অর্থায়নে বাস্তবায়নের দুটি পৃথক প্রকল্পের অগ্রগতি পর্যালোচনা হলেও তা কিছুতেই অগ্রগতি নেই।\n'কিট নিয়েও দু'রকম তথ্য' শিরোনামে নিউজ প্রকাশ হয়। এটাও রোজিনা ইসলামের যুগোপযোগী চমৎকার প্রতিবেদন ছিলো। এ সংবাদ করোনা দুর্দিনে কিছুটা হলেও উপকারে এসেছিল নীতিনির্ধারকদের। কার্যত কোনো ব্যবস্থা গ্রহণ না করলেও অনিয়ম আর দুর্নীতি যারা করেছে তারা কিছুটা বিব্রতকর পরিস্থিতিতে পড়েছিলো। সিএমএসডি এক চিঠিতে বলা হয় মজুদ কিট দিয়ে ১৫-২০ দিন চলবে। তবে আমরা দেখেছি কিট নিয়ে এদেশে কি হুলুস্থুল কা-ই না ঘটেছিলো। কিটেরতোপে পড়ে অনেক মানুষের জীবন হানি হয়েছিলো। নমুনা পরীক্ষায় সময় বেশি লাগার কারণে অনেকের মৃত্যু হয়েছিলো। দেশে করোনা পরীক্ষার 'আরটি পিসিআর' কিট এর ঘাটতি হতে পারে বলে আশঙ্কা কেন্দ্রীয় ঔষধাগারের। তবুও দেশে কিটের অভাব না থাকলেও সময় ক্ষেপণের মাধ্যমে করোনা আশঙ্কা করে বহু করোনাহীন রোগী বিনা চিকিৎসায় মারা গেছেন।\nযাই হোক, স্বাস্থ্য বিভাগের অপার দুর্নীতি ও অনিয়মের বহু সংবাদ প্রকাশ করায় সচিব, অতিরিক্ত সচিব, সহকারি সচিব, উপসচিবসহ কর্মকর্তা-কর্মচারীদের রোষানলে পড়েন রোজিনা ইসলাম। স্বাস্থ্য মন্ত্রণালয় দেশের সকল মন্ত্রণালয়ের চেয়ে 'দূর্নীতি অনিয়ম আর লুটপাটের মন্ত্রণালয়ে' পরিণত হয়েছে। স্বাস্থ্য মন্ত্রণালয়ের কেরানী ও ড্রাইভারের বেতন কত হতে পারে? একবার ভাবুনতো! কিন্তু তাদের নামে বেনামে একাউন্টে রয়েছে হাজার হাজার কোটি টাকা! এইসব টাকার খবর যখন রোজিনা গণমাধ্যমে প্রকাশ করে তখন সরকার টাকার উৎস সন্ধান না করে সাংবাদিক হিসেবে রোজিনাকে কণ্ঠরোধ করতে উঠেপড়ে লাগে। যা মিডিয়ার জন্য অশুভ সংকেত।\nখোদ মন্ত্রণালয়ের মন্ত্রী জাহিদ মালেকও অফিস করেন না বলে রোজিনা জানতে পেরে সংবাদ প্রকাশ করেন। স্বাভাবিক নিয়ম অনুযায়ী এতে জাহিদ মালেক খোঁচা খেয়েছেন। আর তাতে করে তেলেবেগুনে জ¦লে উঠেছেন। খুঁজতে শুরু করেছেন সুযোগ, রোজিনাকে কিভাবে হেনস্তা করবেন; কিভাবে উচিত শিক্ষা দেবেন! তার সুযোগ সন্ধানে লাগিয়ে রেখেছেন জেবুন্নেসার মত সচিব, পলির মতো অফিস সহায়ক, মোসলেকা রাখার মতো মহিলা পুলিশ সদস্য। সংলাপ সব শিখিয়ে দিয়ে বিভিন্ন কলাকৌশলে প্রস্তুত রেখেছেন নাটক মঞ্চায়নের জন্য। রোজিনা আগমনের জন্য নাটক মঞ্চস্থ হতে বাকি রয়েছে।\nবাটে সে সুযোগও ধরা দিলো। শুরু হলো রোজিনা ইসলামকে নিয়ে সচিবালয়ে নাটক মঞ্চায়ন। দেশের 'প্রধান আমলাখানায়' অনুসন্ধানী সাংবাদিক রোজিনাকে সাড়ে পাঁচ ঘণ্টা অবরুদ্ধ করে রেখে একের পর এক সংলাপ, কূটচাল দিয়ে যাচ্ছে প্রশিক্ষিত জেবুন্নেসা ও পলিরা। যারা সরাসরি জনগণের টাকা মেরে দিয়ে বা দুর্নীতির মাধ্যমে চুরি করে কানাডায় দুটি বাড়ি, লন্ডনে একটি বাড়ি, ঢাকায় দুইটা বাড়ি, গাজীপুরে ২৫ বিঘা জমি তার নামে বেনামে ৮০ কোটি টাকার এফডিআর রয়েছে। কানাডায় তার দুই ছেলেমেয়ে পড়ালেখা করে আর বিলাসবহুল জীবনযাপন করে, লাখ লাখ টাকা খরচ করে। প্রশ্ন হল, সচিব জেবুন্নেসার বেতন কতো? তার খরচ কতো? সেকি আলাদিনের চেরাগ পেয়েছিলো?\nযাইহোক স্বাস্থ্য বিভাগ মঞ্চায়নকৃত নাটকের প্রধান নায়িকা হিসেবে রোজিনাকে তৈরি করে সংলাপ আওড়িয়ে যাচ্ছে' নাটকের সমাপ্তি ঘটে রোজিনাকে মামলা দিয়ে পাঁচ দিন জেল খাটানোর মাধ্যমে।\nমফস্বল সাংবাদিকদের তৎপরতার সাথে ঢাকা-চট্টগ্রামের সাংবাদিকরা তৎপর হয়ে ওঠে রোজিনাকে হেনস্তা ও মামলা দিয়ে জেল খাটানোর প্রতিবাদে। সেই সাথে বিদেশি সাংবাদিক বন্ধুরাও রোজিনার পক্ষে লিখতে শুরু করেন। এমনকি জাতিসংঘ উদ্যোগ প্রকাশ করেন। নাটকীয়তা শেষে রোজিনা কারাগার থেকে বের হয়ে আসেন।\nরোজিনাকে জামিনে মুক্ত করতে পেরে আমরা কিছুটা স্বস্তি পেলেও আদতে 'সাংবাদিক নিপীড়ন ও মিডিয়া শত্রুরা যে সংঘবদ্ধ' তা বলার অপেক্ষা রাখে না। সচিবালয়ে যদি এরকম হয় তাহলে জেলা-উপজেলাসমূহে কি অবস্থা? তা অনুমেয়। সাংবাদিকবান্ধব প্রশাসন খুব একটা দেখা যায়না। প্রশাসন ও সাংবাদিক ঘনিষ্ঠ বন্ধু হওয়ার কথা থাকলেও আদতে তা বিপরীত। খুব কম প্রশাসনিক কর্তা ব্যক্তি সাংবাদিকবান্ধব পাওয়া যায়। কারণ প্রশাসনিক কর্তা ব্যক্তিদের অনেকেই আত্ম স্বার্থকেন্দ্রিক, দূর আলোগামী হওয়ায় যে যার মতো সরকারি অর্থ হাতানোর চেষ্টায় ব্যস্ত। এতে করেই সাংবাদিক তাদের চক্ষুশূল।\n'সাংবাদিকরা প্রশাসনের শত্রু নয়, দেশের কল্যাণে কাজ করে যাওয়া নিরলস শ্রমিক। রাতদিন ঝড় তুফান উপেক্ষা করে দেশ ও জনগণের কল্যানের জন্যই সাংবাদিক কাজ করছেন।' তবুও যে বা যিনি অসৎ পথে হাঁটেন শুধুমাত্র তাঁরই চক্ষুশূল। সাংবাদিক তার রোষানলে পড়েন। নানা উপায়ে, নানা মিথ্যার আশ্রয় নিয়ে সাংবাদিকদের নানাভাবে ঘায়েল করার চেষ্টা চালানো হয়।\nরোজিনার মতো এরকম একজন অনুসন্ধানী সাংবাদিককে যেভাবে হেনস্তা হতে দেখেছি গণমাধ্যমে, গলা টিপে ধরার মতো যে দুঃসাহসিকতা দেখিয়েছে অফিস সহায়ক পলি! তাতে করে দেশব্যাপী সাংবাদিকদের বৃহত্তর ঐক্যবদ্ধ হওয়ার সংকেত দিয়েছে। তাতে সন্দেহ নেই। দল-মত-নির্বিশেষে সার্থ ত্যাগ দিয়ে শুধুমাত্র সাংবাদিকদের সুখ দুঃখে পাশে থাকার প্রত্যয়ে জেলা উপজেলায় কর্মরত সাংবাদিকদের নিয়ে “সাংবাদিক নির্যাতন প্রতিরোধ জাতীয় কমিটি” গঠন করে বৃহত্তর আন্দোলন গড়ে তোলার সময় এখন।\nদায়িত্ব পালনে কে কোথায়, কিভাবে বাধার মুখে পড়েছেন? কিভাবে তা প্রতিহত করে সংবাদ তুলে এনেছেন? তা তাৎক্ষণিক শেয়ার করে অন্য সব সাংবাদিকদের জানিয়ে দিন ফেসবুকের মাধ্যমে। কারণ আর যাই বলি 'ফেসবুকের চেয়ে বড় গণমাধ্যম' আর কিছু নেই। একজন নিরীহ অসহায় মফস্বলের সংবাদকর্মীও যদি কারো হেনস্তার শিকার হয়, তখনই সকলে একসাথে জেগে উঠতে হবে। দুর্বার আন্দোলনে দেশ গরম হয়ে উঠলে দুর্বৃত্তরা, অসৎ মানুষেরা সাহস করবে না সাংবাদিকদের দিকে তাকাতে। কারণ সাংবাদিক তো কারো শত্রু নয়, সাংবাদিক জনগণের কল্যাণে কাজ করেন,দেশের জন্য কাজ করেন।\nযে বা যারা বড় প্রতিষ্ঠান বা মিডিয়ায় থেকেও দুর্নীতিবাজদের মুখোশ উন্মোচন করে না, তাহলে বুঝতে হবে এরা দালাল, তৈলবাজ, এরাও দুর্নীতিবাজ সুবিধাভোগী সাংবাদিকনামধারী। ঐক্যবদ্ধ হয়ে প্রতিহত করে এদেরও মুখোশ উন্মোচন করতে হবে। সময় এসেছে দালাল, চাটুকার, তৈলবাজ মিডিয়া ও সাংবাদিক গোষ্ঠীদের বয়কট করার। রাজধানী থেকে শুরু করে জেলা-উপজেলা শহরগুলোতেও রয়েছে এসব তৈল মর্দনকারী। তাদের চিহ্নিত করে বয়কট করার সময় এখন।\nদেশ উন্নয়নে সংবাদ সাংবাদিকতা রাষ্ট্রের চতুর্থ খুঁটি হলেও কার্যত তা বোঝা যাচ্ছে না। যেভাবে মুক্ত গণমাধ্যমের টুঁটি চেপে ধরা হচ্ছে, তাতে সংবাদ সাংবাদিকের মত প্রকাশের সুযোগ গর্হিত হচ্ছে। দেশব্যাপী মামলা হামলা নির্যাতন খুন গুমের শিকার হচ্ছেন গণমাধ্যমকর্মীরা। এতে গণমাধ্যম চরম হুমকির মুখে। সংবাদ ও সাংবাদিক সুরক্ষার জন্য সাংবাদিকতার নীতিমালায় কিছু সুপারিশ গ্রহণ করা সময়ের প্রেক্ষিতে জরুরি হয়ে পড়েছে।\n* গণমাধ্যমকর্মীদের বিরুদ্ধে মামলা নেয়ার পূর্বে অবশ্যই সুষ্ঠু তদন্ত করতে হবে। তদন্তে প্রমাণিত না হওয়া পর্যন্ত মামলা এন্ট্রি করা যাবে না। যদি মামলা হয় তবে আদালত কতৃক ওর্ডারকৃত আটকের সময় হাতে হ্যান্ডকাফ পরানো যাবে না।\n* অহেতুক মামলা দিয়ে হয়রানি করলে তার বিরুদ্ধে আইনগত ব্যবস্থা নিতে হবে।\n* গণমাধ্যমকর্মীদের ছেলেমেয়েদেরকে সরকারি খরচে উচ্চশিক্ষার সুযোগ করে দিতে হবে।\nস্বাধীন ও মুক্তমত প্রকাশের সর্ব ব্যবস্থা গ্রহণ করলে ও তা বাস্তবায়ন হলে সংবাদ সাংবাদিকতা নিরপেক্ষতার সাথে দায়িত্ব পালন করতে পারবে।\nমাননীয় রাষ্ট্রপতি ও প্রধানমন্ত্রীর নিকট আবেদন উপর্যুক্ত সাতটি বিষয় সময়ের প্রেক্ষিতে খুবই প্রয়োজনীয় হয়ে উঠেছে। আশা করছি নিশ্চয়ই এর বিহিত ব্যবস্থা গ্রহণ করবেন।\nসংবাদ ও সাংবাদিকতাকে মুক্ত করে দিন। গণমাধ্যমকর্মীদের মুক্ত করে দিয়ে 'মিডিয়া শত্রু' হতে নিরাপত্তা দিন। সংবাদ ও সাংবাদিকতা এই দেশ ও দেশের জনগণের মঙ্গলের জন্য, দেশের উন্নয়নের জন্য। যারা জনগণের টাকা চুরি দুর্নীতি লুটপাট করে নিয়ে যায় তাদের মুখোশ উন্মোচন করে। কিন্তু সাংবাদিকদের বন্ধু না ভেবে শত্রু ভাবা হয় কি কারণে জানি না। সাংবাদিকদের তথ্য দিতে না চাইলে তো তারা যে কোনো উপায়েই হোক তা সংগ্রহ করার চেষ্টা করবেই। আর এ তথ্য দেশ ও জনগণের জন্যই। রাষ্ট্র কেনো চোর দুর্নীতিবাজ লুটেরার বিরুদ্ধে আইনগত ব্যবস্থা গ্রহণ না করে সাংবাদিকদের টুঁটি চেপে ধরার চেষ্টা করে? তবে কি এদেশে দুর্নীতিবাজদের শক্তি-সামর্থের কাছে রাষ্ট্র ও গণমাধ্যমকর্মীরা জিম্মি!


পুলিশ জমি জমা সংক্রান্তআদালতদুর্নীতি কপিরাইট\nঅ্যাটর্নি জেনারেল মাহবুবে আলম মারা গেছেন রোববার সন্ধ্যা ৭ টা ২৫ মিনিটে ৭১ বছর মারা গেছেন অ্যাটর্নি জেনারেল মাহবুবে আলম। ২০০৯ সালের ১৩ জানুয়ারি মাহবুবে আলম রাষ্ট্রের প্রধান আইন কর্মকর্তা (অ্যাটর্নি জেনারেল) হিসেবে নিয়োগ পান। বঙ্গবন্ধু শেখ মুজিবুর রহমানের হত্যাকাণ্ডের... (More)\nপুলিশ যদি বিনা কারনে গায়ে হাত তোলে, সেক্ষেত্রে নাগরিকের করণীয় কী? আইন কী বলে?\nপুলিশের কারনে হোক বা অকারনে হোক গায়ে হাত তোলার কোন আইনগত অধিকার নেই।\nপুলিশ যদি বিনা কারণে আপনার গায়ে হাত তোলে-\nএসপি বরাবর লিখিত অভিযোগ দিন। সাথে যদি প্রমান স্বরুপ কোনো ভিডিও, অডিও, ছবি অথবা সাক্ষী থাকলে উল্লেখ করবেন। ভুল... (More)\nবাংলাদেশে তথ্য অধিকার আইন কেন এতো বিতর্কিত?\nএটি বাংলাদেশ সরকারের একটু উল্লেখযোগ্য সেক্টর। এর মাধ্যমে সাধারণ মানুষ জমি-জমার নথি পত্রের কপি, পুরোন ফাইলের কপি পেতে পারে।\nআমার জানা মতে আমি কখোনো দেখি নাই যে তথ্য অধিকার আইন এত বিতর্কিত।